**ZK/3-10/2023.**

**Határozat: 61-79**

**Rendelet: 10-11**

**Jegyzőkönyv**

**Zalakaros Város Önkormányzata Képviselőtestülete**

**2023. április 27-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2023. április 27-én** 08,27 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester (09,08 órakor jelent meg az ülésteremben), Czirákiné Pakulár Judit, Kötő Attila, Magyarné Kovács Judit, Stégli János és Vlasicsné Dörgönye Márta képviselők.

Tanácskozási joggal jelen van: Torma László aljegyző, Fehér Zsolt Tiborné városfejlesztési osztályvezető, Csönge Jusztina a Szociális és Alapellátó Szolgálat intézményvezetője (08,39 órakor távozott az ülésteremből), Dr. Szabados Gyula a Zalakaros Város Német Nemzetiségi Önkormányzat elnöke és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Magyarné Kovács Judit és Vlasicsné Dörgönye Márta képviselőket.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 21 napirendi pontra tett javaslatot, melyet ismertet:

**Napirend:**

1. **Polgármester beszámolója**Előadó: Novák Ferenc polgármester
2. **A nagykorúak köszöntéséről és egyszeri támogatásáról szóló 11/2011. (II.11.)  
   önkormányzati rendelet felülvizsgálata**Előadó: Novák Ferenc polgármester
3. **A településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (III.10.) önkormányzati rendelet hatályon kívül helyezése**Előadó: Novák Ferenc polgármester
4. **Beszámoló családsegítés, valamint a gyermekjóléti és gyermekvédelmi feladatok  
   ellátásáról**Előadó: Novák Ferenc polgármester
5. **A település egészségügyi ellátása (orvosi, fogorvosi ellátás, ügyelet, gyermekorvos,  
   védőnő)**Előadó: Novák Ferenc polgármester
6. **Beszámoló a házi segítségnyújtás tevékenységéről**Előadó: Novák Ferenc polgármester
7. **Beszámoló a zalakarosi tagságú társulások munkájáról**Előadó: Novák Ferenc polgármester
8. **Zalakarosi Értéktár testülete 2022. évi tevékenységéről beszámoló**Előadó: Novák Ferenc polgármester
9. **Város bora cím odaítélése**Előadó: Novák Ferenc polgármester
10. **„Virágos Magyarországért” környezetszépítő versenyen részvétel**Előadó: Novák Ferenc polgármester
11. **Szociális célú tűzifa támogatás igénylése, valamint az ehhez szükséges önerő**

**biztosítása**Előadó Novák Ferenc polgármester

1. **Közigazgatási szerződés megkötése Zalakaros Város Német Nemzetiségi  
   Önkormányzatával**Előadó: Novák Ferenc polgármester
2. **Elvi döntés önkormányzati tulajdonú építési telek háziorvos részére történő biztosításáról**Előadó: Novák Ferenc polgármester
3. **Fő utca 6. szám alatti volt orvosi rendelő várótermi részére szóló bérleti  
   szerződés meghosszabbítása**Előadó: Novák Ferenc polgármester
4. **Zalakaros Város Önkormányzat településrendezési eszközeinek módosítása –** **Őzgida–Zalagyöngye utcák által érintett tömb – véleményezési eljárás lezárása**Előadó: Novák Ferenc polgármester
5. **Zalakaros Város Önkormányzat településrendezési eszközeinek módosítása –**

**Pavilonsor, MenDan Hotel telekvásárlások, szennyvíztelep rendezési tervmódosítás – tervezői ajánlatok elbírálása**Előadó: Novák Ferenc polgármester

1. **Villamos energia beszerzésre vonatkozó közbeszerzési eljárás lebonyolítására, felelős akkreditált közbeszerzési szaktanácsadói feladatok ellátására beérkezett árajánlatok elbírálása**Előadó: Novák Ferenc polgármester
2. **A Zalakarosi Turisztikai Egyesületnek a Zalakarosi Turisztikai Nonprofit Kft-ben meglévő 49%-os üzletrészének megvásárlására irányuló üzletrész adás-vételi szerződés jóváhagyása, Zalakarosi Turisztikai Nonprofit Kft. alapító okiratának módosítása**Előadó: Novák Ferenc polgármester
3. **Parkoló telítettség mérés vizsgálatára beérkezett ajánlatok elbírálása**Előadó: Novák Ferenc polgármester
4. **Önkormányzati kitüntetések és Kiváló Tanuló kitüntető díj adományozása ZÁRT**Előadó: Novák Ferenc polgármester
5. **Egyebek**

Novák Ferenc: Javasolja felvételre és nyílt ülésen tárgyalni 21. számú Egyebek napirend keretében a 21/1. számú a Szlovénia-Magyarország Interreg Program 2021-2027 című és a 21/2. számú a Mobil WC elhelyezése a Zalakaros, Liget u. 28/B. szám alatti Sportudvarban című napirendi javaslatot.

Szavazásra teszi fel az elhangzott napirendi pontok felvételére és tárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a  
napirend elfogadására vonatkozó javaslatot elfogadta.

**Az elfogadott napirend:**

1. **Polgármester beszámolója**Előadó: Novák Ferenc polgármester
2. **A nagykorúak köszöntéséről és egyszeri támogatásáról szóló 11/2011. (II.11.)  
   önkormányzati rendelet felülvizsgálata**Előadó: Novák Ferenc polgármester
3. **A településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (III.10.) önkormányzati rendelet hatályon kívül helyezése**Előadó: Novák Ferenc polgármester
4. **Beszámoló családsegítés, valamint a gyermekjóléti és gyermekvédelmi feladatok  
   ellátásáról**Előadó: Novák Ferenc polgármester
5. **A település egészségügyi ellátása (orvosi, fogorvosi ellátás, ügyelet, gyermekorvos,  
   védőnő)**Előadó: Novák Ferenc polgármester
6. **Beszámoló a házi segítségnyújtás tevékenységéről**Előadó: Novák Ferenc polgármester
7. **Beszámoló a zalakarosi tagságú társulások munkájáról**Előadó: Novák Ferenc polgármester
8. **Zalakarosi Értéktár testülete 2022. évi tevékenységéről beszámoló**Előadó: Novák Ferenc polgármester
9. **Város bora cím odaítélése**Előadó: Novák Ferenc polgármester
10. **„Virágos Magyarországért” környezetszépítő versenyen részvétel**Előadó: Novák Ferenc polgármester
11. **Szociális célú tűzifa támogatás igénylése, valamint az ehhez szükséges önerő**

**biztosítása**Előadó Novák Ferenc polgármester

1. **Közigazgatási szerződés megkötése Zalakaros Város Német Nemzetiségi  
   Önkormányzatával**Előadó: Novák Ferenc polgármester
2. **Elvi döntés önkormányzati tulajdonú építési telek háziorvos részére történő biztosításáról**Előadó: Novák Ferenc polgármester
3. **Fő utca 6. szám alatti volt orvosi rendelő várótermi részére szóló bérleti  
   szerződés meghosszabbítása**Előadó: Novák Ferenc polgármester
4. **Zalakaros Város Önkormányzat településrendezési eszközeinek módosítása – Őzgida–Zalagyöngye utcák által érintett tömb – véleményezési eljárás lezárása**Előadó: Novák Ferenc polgármester
5. **Zalakaros Város Önkormányzat településrendezési eszközeinek módosítása –**

**Pavilonsor, MenDan Hotel telekvásárlások, szennyvíztelep rendezési tervmódosítás – tervezői ajánlatok elbírálása**Előadó: Novák Ferenc polgármester

1. **Villamos energia beszerzésre vonatkozó közbeszerzési eljárás lebonyolítására, felelős akkreditált közbeszerzési szaktanácsadói feladatok ellátására beérkezett árajánlatok elbírálása**Előadó: Novák Ferenc polgármester
2. **A Zalakarosi Turisztikai Egyesületnek a Zalakarosi Turisztikai Nonprofit Kft-ben meglévő 49%-os üzletrészének megvásárlására irányuló üzletrész adás-vételi szerződés jóváhagyása, Zalakarosi Turisztikai Nonprofit Kft. alapító okiratának módosítása**Előadó: Novák Ferenc polgármester
3. **Parkoló telítettség mérés vizsgálatára beérkezett ajánlatok elbírálása**Előadó: Novák Ferenc polgármester
4. **Önkormányzati kitüntetések és Kiváló Tanuló kitüntető díj adományozása ZÁRT**Előadó: Novák Ferenc polgármester
5. **Egyebek**

**21/1. Szlovénia-Magyarország Interreg Program 2021-2027** Előadó: Novák Ferenc polgármester

**21/2. Mobil WC elhelyezése a Zalakaros, Liget u. 28/B. szám alatti   
 Sportudvarban**

Előadó: Novák Ferenc polgármester

Novák Ferenc: A képviselőtestület az elfogadott napirendben szereplő 20. számú az Önkormányzati kitüntetések és Kiváló Tanuló kitüntető díj adományozásacímű napirendi pont kapcsán zárt ülést tart a Magyarország helyi önkormányzatairól szóló 2011. évi CLXXXIX. törvény 46.§ (2) bekezdés a) pontja alapján.

**Napirend tárgyalása:**

1. **Polgármester beszámolója**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Novák Ferenc: Az alábbival egészíti ki a polgármesteri beszámolót: határidő hosszabbítás szükséges két témában, illetve az új sportkoncepció elkészítése vonatkozásában, mivel jelenleg nincs betöltve a sportszervezői állás, nincs felelőse e területnek, ennek a szervezeti szintű megoldását a következő testületi ülésen javasolja tárgyalni. Tavaly a képviselőtestület 44 ülést tartott, megköszöni a képviselőtestület munkáját.

Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete elfogadja a Polgármester beszámolóját az alábbi kiegészítésekkel:

**I.**

Zalakaros Város Önkormányzat Képviselőtestülete a 40/2023. (III.09.)számú határozat 2. pontjának –mely arról rendelkezik, hogy kezdeményezésre kerüljön a Nagykanizsai Tankerületi Központ igazgatójánál a vagyonkezelési szerződés módosítása a könyvtár energiaköltségeinek megosztására, tekintettel arra, hogy a könyvtár iskolai könyvtári feladatot is ellát- végrehajtási határidejét 2023. május 19-re módosítja.

**II.**

Zalakaros Város Önkormányzat Képviselőtestülete az 58/2023. (III.31.) számú határozat – mely arról rendelkezik, hogy ingatlanközvetítői szolgáltató kiválasztásra irányuló közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására irányuló ajánlatételi felhívás kiküldésre kerüljön - végrehajtási határidejét 2023. május 19-re módosítja.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 61/2023. (IV.27.) számú határozata:**

Zalakaros Város Önkormányzat Képviselőtestülete elfogadja a Polgármester beszámolóját az alábbi kiegészítésekkel:

**I.**

Zalakaros Város Önkormányzat Képviselőtestülete a 40/2023. (III.09.)számú határozat 2. pontjának –mely arról rendelkezik, hogy kezdeményezésre kerüljön a Nagykanizsai Tankerületi Központ igazgatójánál a vagyonkezelési szerződés módosítása a könyvtár energiaköltségeinek megosztására, tekintettel arra, hogy a könyvtár iskolai könyvtári feladatot is ellát- végrehajtási határidejét 2023. május 19-re módosítja.

**II.**

Zalakaros Város Önkormányzat Képviselőtestülete az 58/2023. (III.31.) számú határozat – mely arról rendelkezik, hogy ingatlanközvetítői szolgáltató kiválasztásra irányuló közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására irányuló ajánlatételi felhívás kiküldésre kerüljön - végrehajtási határidejét 2023. május 19-re módosítja.

1. **A nagykorúak köszöntéséről és egyszeri támogatásáról szóló 11/2011.   
    (II.11.) önkormányzati rendelet felülvizsgálata**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Javasolja, hogy az egyszeri támogatás összege 10 ezer forintról 18 ezer forintra emelkedjen. Ezen felül a rendeletet az időközben bekövetkezett jogszabályváltozások miatt is felül kellett vizsgálni, több helyen pontosításra szorul. Szavazásra teszi fel az előterjesztés szerinti rendeleti javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 10/2023. (IV. 27.) önkormányzati rendeletét A nagykorúak köszöntéséről és egyszeri támogatásáról szóló 11/2011. (II.11.) önkormányzati rendelet módosításáról.

(A rendelet hiteles szövege a jegyzőkönyv melléklete.)

1. **A településfejlesztési koncepció, az integrált településfejlesztési stratégia,   
    a településrendezési eszközök, a településképi arculati kézikönyv és a**

**településképi rendelet partnerségi egyeztetésének szabályairól szóló**

**8/2017. (III.10.) önkormányzati rendelet hatályon kívül helyezése**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Elfogadásra javasolja az előterjesztés szerinti rendeleti javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 11/2023. (IV. 27.) önkormányzati rendeletét A településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (III.10.) önkormányzati rendelet hatályon kívül helyezéséről.

(A rendelet hiteles szövege a jegyzőkönyv melléklete.)

1. **Beszámoló családsegítés, valamint a gyermekjóléti és gyermekvédelmi   
    feladatok ellátásáról**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szabó Valéria a családsegítő szolgálat vezetője meghívottként nem tud részt venni az ülésen. Jelezte felé, hogy a bizottsági ülésen a beszámoló tárgyalása megtörtént, a képviselőtestület el fogja fogadni.

Szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 62/2023. (IV.27.) számú határozata:**

Zalakaros Város Önkormányzat Képviselőtestülete

1./ a gyermekek védelméről és a gyámügyi igazgatásról szóló 1997. évi XXXI. törvény 96.§. (6) bekezdése szerint a helyi önkormányzat a gyermekjóléti és gyermekvédelmi feladatainak ellátásáról - a külön jogszabályban meghatározott tartalommal – elkészített átfogó értékelést az előterjesztésnek megfelelően elfogadja.

2./ felkéri az aljegyzőt, hogy az elfogadott beszámolót a Zala Vármegyei Kormányhivatal [Hatósági Főosztály](http://www.kormanyhivatal.hu/hu/zala/szervezeti-egysegek/gyamugyi-es-igazsagugyi-foosztaly) Szociális és Gyámügyi Osztályának küldje meg.

Határidő: 2023. május 31.

Felelős: Torma László aljegyző

Operatív felelős: Sárempekné Bakonyi Judit igazgatási ügyintéző

1. **A település egészségügyi ellátása (orvosi, fogorvosi ellátás, ügyelet,  
    gyermekorvos, védőnő)**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Egyetért a bizottsági határozattal, szavazásra teszi fel az alábbi határozati javaslat elfogadását:

**I.**

Zalakaros Város Önkormányzat Képviselőtestülete a település egészségügyi ellátásáról szóló beszámolót jelen előterjesztés, illetve mellékletei szerinti tartalommal elfogadja.

**II.**

Zalakaros Város Önkormányzat Képviselőtestülete úgy határoz, hogy az önkormányzat kezdeményezi a háziorvosi szolgáltatóval kötött feladatellátási szerződést kiegészítő megállapodás módosítását, azzal, hogy a háziorvosi körzetbe tartozó személyek részére legalább évi 1 alkalommal az ingyenes vérvétel lehetőségét biztosítsa a szolgáltató.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 63/2023. (IV.27.) számú határozata:**

**I.**

Zalakaros Város Önkormányzat Képviselőtestülete a település egészségügyi ellátásáról szóló beszámolót jelen előterjesztés, illetve mellékletei szerinti tartalommal elfogadja.

Határidő: azonnal

Felelős: Novák Ferenc polgármester

Operatív ügyintézést nem igényel.

**II.**

Zalakaros Város Önkormányzat Képviselőtestülete úgy határoz, hogy az önkormányzat kezdeményezi a háziorvosi szolgáltatóval kötött feladatellátási szerződést kiegészítő megállapodás módosítását, azzal, hogy a háziorvosi körzetbe tartozó személyek részére legalább évi 1 alkalommal az ingyenes vérvétel lehetőségét biztosítsa a szolgáltató.

Határidő: 2023. május 31.

Felelős: Novák Ferenc polgármester

Operatív felelős: Torma László aljegyző

1. **Beszámoló a házi segítségnyújtás tevékenységéről**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Novák Ferenc: Köszönti Csönge Jusztinát a Szociális Alapellátó Szolgálta intézményvezetőjét. A szolgálatot a Zalakaros Kistérség Többcélú Társulás tartja fenn.

Magyarné Kovács Judit: Ismerteti a Pénzügyi és Igazgatási Bizottság határozatát.

Csönge Jusztina: Köszöni a meghívást. Az alábbival egészítené ki a beszámolót: a hivatalnál lecsökkent a létszám, így nehézkesen működik az adminisztrációs feladatellátás. Nem szeretne senkit bántani vagy olyan helyzetbe hozni, amely kellemetlen lenne, Zsóka és Mónika munkájával meg van elégedve. Meg kellene próbálni behatárolni a feladatokat, hogy kihez mi tartozik.

Novák Ferenc: Csúsznak a végrehajtási határidők a létszám miatt, ezért javasolja a bizottsági határozattal kiegészített előterjesztés szerinti határozati javaslat elfogadását, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 64/2023. (IV.27.) számú határozata:**

**I.**

Zalakaros Város Önkormányzat Képviselőtestülete a Szociális Alapellátó Szolgálat 2022. évi házi segítségnyújtás munkájáról előterjesztett beszámolót tudomásul veszi.

Határidő: azonnal

Felelős: Novák Ferenc polgármester

Operatív ügyintézést nem igényel

**II.**

Zalakaros Város Önkormányzat Képviselőtestülete felkéri a polgármestert, hogy a Zalakaros Kistérség Többcélú Társulása Társulási Tanács következő ülésén vesse fel azt a kérdést, hogy valamely társulási tag önkormányzat polgármesteri hivatala, közös önkormányzati hivatala vállalja-e a jogszabályi feltételeknek megfelelően a Zalakaros Kistérség Többcélú Társulása Társulási Tanácsa munkaszervezeti feladatainak ellátását.

Határidő: 2023. május 26.

Felelős: Novák Ferenc polgármester

Operatív felelős: Márkiné Rákóczi Erzsébet személyzeti-és önkormányzati referens

Novák Ferenc: Köszöni az intézményvezető és munkatársai munkáját és további jó munkát kívánt.

Csönge Jusztina és Kötő Attila 08,39 órakor távozott az ülésteremből.

1. **Beszámoló a zalakarosi tagságú társulások munkájáról**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 65/2023. (IV.27.) számú határozata:**

Zalakaros Város Önkormányzat Képviselőtestülete a zalakarosi tagságú önkormányzati társulások munkájáról szóló beszámolót az előterjesztés és melléklete szerinti tartalommal elfogadja.

Határidő: azonnal

Felelős: Novák Ferenc polgármester

Operatív ügyintézést nem igényel.

1. **Zalakarosi Értéktár testülete 2022. évi tevékenységéről beszámoló**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát, hozzáteszi szép munka.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 66/2023. (IV.27.) számú határozata:**

Zalakaros Város Önkormányzat Képviselőtestülete a települési értéktár 2022. évi tevékenységéről szóló beszámolóját tudomásul veszi és elfogadja.

Határidő: Folyamatos

Felelős: Novák Ferenc az Értéktár Bizottság elnöke

1. **Város bora cím odaítélése**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Kötő Attila 08,40 órakor megjelent az ülésteremben.

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Akik megkóstolták a borokat, egyöntetűen erre a borra tették le a voksukat, gratulál a termelőnek. Szavazásra teszi fel az alábbi határozati javaslat elfogadását:

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 67/2023. (IV.27.) számú határozata:**

Zalakaros Város Önkormányzat Képviselőtestülete a szakmai zsűri javaslata és értékelése alapján, a kiírási feltételek megfelelésével:

Zalakaros Város Bora címet 2023. évben a Cezar Pincészet Irsai Olivér fajtájú borának ítéli oda.

Határidő: 2023. május 30.

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár igazgató

1. **„Virágos Magyarországért” környezetszépítő versenyen részvétel**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Novák Ferenc: A város 1995 óta minden évben csatlakozott a pályázati programhoz, az elmúlt esztendőben országos első helyezést értünk el, a pályázat még nem került kiírásra, ezért kéri a képviselőtestületet, hogy hatalmazza fel a pályázat benyújtásával kapcsolatos intézkedések megtételére. Szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 68/2023. (IV.27.) számú határozata:**

Zalakaros Város Önkormányzat Képviselőtestülete

1./ egyetért azzal, hogy Zalakaros Város Önkormányzata 2023. évben is csatlakozzon a „Virágos Magyarországért” környezetszépítő versenyre vonatkozó pályázati programhoz.

2./ felhatalmazza a polgármestert a pályázat benyújtásával kapcsolatos intézkedések megtételére.

Határidő: pályázati felhívás szerint

Felelős: Novák Ferenc polgármester

Operatív felelős: Bodor Johanna igazgatási ügyintéző

1. **Szociális célú tűzifa támogatás igénylése, valamint az ehhez szükséges  
    önerő biztosítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Az idei évben is lehetősége van önkormányzatunknak szociális célú tűzifa támogatás igénylésére, a maximálisan igényelhető mennyiség 198 m3. A támogatás igénylésének feltétele, hogy 2000 Ft/erdei m3+áfa mértékű önrészt is vállalnunk kell. A tűzifa szállítás költségei az önkormányzatot terhelik. A pályázat benyújtásának határideje 2023. április 28. Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 69/2023. (IV.27.) számú határozata:**

Zalakaros Város Önkormányzat Képviselőtestülete

1./ a Magyarország 2023. évi központi költségvetéséről szóló 2022. évi XXV. törvény 3. melléklet 2.2.1. pont szerinti településiönkormányzatok szociális célú tüzelőanyag vásárlásához kapcsolódó támogatására 198 m3-re igényt nyújt be a Magyar Államkincstár Zala Vármegyei Igazgatóságához.

2./ a támogatás igénybevételéhez szükséges 396.000 Ft+ÁFA (502.920, - Ft) saját forrást az önkormányzat 2023. évi költségvetése szociális keretének terhére biztosítja.

3./ vállalja a tűzifa szállításából eredő költségeket, azok fedezetét a 2023. évi költségvetése szociális keretének terhére biztosítja.

4./ a szociális célú tűzifában részesülőktől ellenszolgáltatást nem kér.

Határidő: 2023. április 28.  
Felelős: Novák Ferenc polgármester  
Operatív felelős: Sárempekné Bakonyi Judit igazgatási ügyintéző  
 Horváthné Juhász Barbara pénzügyi osztályvezető – tájékoztatásul a   
 költségvetés számára

1. **Közigazgatási szerződés megkötése Zalakaros Város Német Nemzetiségi**

**Önkormányzatával**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Novák Ferenc: Köszönti Dr. Szabados Gyula elnök urat. A nemzetiségek jogairól szóló törvény értelmében az önkormányzat, a hivatal és a nemzetiségi önkormányzat együttműködési székhelye szerinti helyi önkormányzat önkormányzati hivatali feladatát ellátja, biztosítja a helyi nemzetiségi önkormányzat részére az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról. Képviselőtestületünk 303/2019.(XI.21.) számú határozatával elfogadta a Zalakaros Város Német Nemzetiségi Önkormányzatával kötendő együttműködési megállapodást. A nemzetiségi önkormányzat képviselőtestülete 15/2019. (XII.03.) határozatával egy más tartalmú megállapodást fogadott el. Így jelenleg nincs mindkét önkormányzat által elfogadott megállapodás. Az időközben bekövetkezett jogszabályváltozások hatásai megjelennek a mostani tervezetben. Ezen túl a kötelezettségvállalás, utalványozás, ellenjegyzés és érvényesítés rendjére vonatkozó részletszabály is bekerülne a szerződésbe.

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Megadja elnök úrnak a szót.

Dr. Szabados Gyula: Zalakaros Város Német Nemzetiségi Önkormányzatának a 2019. évben elfogadott megállapodásról Zalakaros Város Önkormányzata Képviselőtestületének 30 napon belül kellett volna döntenie. 4 éves mulasztás ez, az akkori üléseken Torma László aljegyző úr is részt vett. Kérdése aljegyző úr felé: ő nem észlelte, hogy a két együttműködési megállapodás nem egyezik meg? A másik kérdése: a 2019. évben az aljegyző úr által megküldött változás, a jogszabályi változások átvezetése rendben van, most formai változások szerepelnek benne. Akkor is törvénytelen volt. Amit akkor 2019. évben Zalakaros Város Önkormányzata képviselőstestületi ülésén elmondott, azok most is szerepelnek benne, feketével vannak megjelölve, amik törvénysértőek, mert a KÖH szabályzata határozza meg, ez még 1-gyel több törvénysértő résszel bővülne. A kiküldött előterjesztés szerinti tervezet 5 pontban törvénysértő. A korábbi javaslata valóban nagykanizsai minta, ahhoz képest az aljegyző úr javaslata ezt nem tartalmazza, a törvényre vonatkozó részt nem teljes egészében tartalmazza, ezt javasolta ő. Polgármester úr februárban kérte ezt, március hónapban ennek felülvizsgálata megtörtént. Ezt ő továbbra is törvénysértőnek tartja, a nemzetiségi törvény meghatározza, hogy mit kell tartalmaznia a megállapodásnak, az ő előterjesztése ezt tartalmazza, a bizottsági ülésre nem került előterjesztésre. Kérdezi aljegyző urat, hogy a gyevi bíró esetét ismeri-e.

Novák Ferenc: Igyekszünk megfelelni a törvényi kötelezettségnek. Mi 2019. őszén elfogadtuk a megállapodást, az Önök részéről nem érkezett aláírt megállapodás, utána idén február hónapban felkértem Önöket, márciusban Önök tárgyalták ezt, ezeket a változásokat szeretnék. A bizottság tárgyalta, az, hogy ez a megállapodás a törvényi előírásoknak megfelel-e, az illetékes hatóság vizsgálni fogja, a jogászaink szerint megfelelő. A gyevi bíró esetét hagyjuk, nem tudom aljegyző úrnak van-e reakciója.

Torma László: Nincs.

Vlasicsné Dörgönye Márta: A nemzetiségi önkormányzat és a települési önkormányzat működésének törvényességi hátterét az arra kijelölt közös önkormányzati hivatal végzi, teljesíti a jogszabályokban előírtakat. Elnök úr és személye is a közigazgatásban dolgozott. Megnézett több, más nemzetiségi önkormányzati együttműködési megállapodást, közigazgatási szerződést. A törvénysértés jelzése a jegyző, illetve az aljegyző feladata és kötelessége. Aljegyző úr ezt az előterjesztést, tervezetet írta, az ő véleménye szerint ez nem törvénysértő.

Dr. Szabados Gyula: A Zala Vármegyei Kormányhivatalnak megküldte a levelet, erre válasz még nem érkezett. Amit megjelölt pontokban, meg is indokolta azt, hogy miért tartja törvénysértőnek: Először: ha valaki a jogszabályt beemeli, azt nem teheti meg, hogy nem szószerint teszi bele. Másodszor: az átruházás, a számla vezetés kérdése. Harmadszor: a hatáskör, kötelezettségvállalás kérdése, a hivatali szabályzat nem írhatja felül az önkormányzati SZMSZ-t.

Novák Ferenc: A Kormányhivatal álláspontja érkezni fog.

Dr. Szabados Gyula: A kötelezettségre vonatkozó pont kérdése.

Vlasicsné Dörgönye Márta: Egy részt felolvas az általa megtekintett, ozorai megállapodásból a kötelezettségvállalásra vonatkozó részből, a pénzügyi részt. Tehát ez nem hatáskör elvonás, ezt így tettük az elmúlt 20 évben. A részletkérdésbe ne menjünk bele, javasolja aljegyző úr által előterjesztettet elfogadásra.

Stégli János: Inkább gyakorlatias kérdést tenne fel elnök úr felé. Hány fő alkotja a képviselőtestületet?

Dr. Szabados Gyula: 3 fő.

Stégli János: Hány fő vallja magát német nemzetiségűnek?

Dr. Szabados Gyula: 68 fő.

Stégli János: Milyen programok voltak?

Dr. Szabados Gyula: Tavaly áprilistól vannak rendezvények: gasztronómiai találkozó, nemzetiségi egészségmegőrző rekreációs nap, a városnapon is részt vettek. Zalában 5 német nemzetiségi önkormányzat van, de a Vas megyeikkel is van kapcsolat. Együttműködési megállapodás van Nagykanizsával, Harkánnyal és Palkonyával ezen felül Rönök és Felsőszölnök önkormányzatával jövőre kötnének megállapodást. Tavaly nemzetiségi gyógytorna napok is voltak, az önkormányzat facebook oldala is elindult. Decembertől hírlevél kerül kiküldésre 30-40 fő részére Zalakaroson.

Novák Ferenc: Bő 2 millió forintból gazdálkodnak, tesznek a közösségért, több polgár is német nemzetiségűnek vallja magát, ezeken a rendezvényeken bárki részt vehet.

Czimondor Nándor 09,08 órakor megjelent az ülésteremben.

Novák Ferenc: Tájékoztatja alpolgármester urat az ülésen elhangzottakról.

Czimondor Nándor: Köszöni a tájékoztatást polgármester úrnak, hozzáteszi biztosan lesznek észrevételek.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 70/2023. (IV.27.) számú határozata:**

Zalakaros Város Önkormányzat Képviselőtestülete a Zalakaros Város Német Nemzetiségi Önkormányzata Képviselőtestületével a nemzetiségek jogairól szóló 2011. évi CLXXIX. törvény 80.§ (2) bekezdése alapján kötendő közigazgatási szerződést a határozati javaslat melléklete szerinti tartalommal elfogadja és felhatalmazza a polgármestert annak aláírására.

Határidő: azonnal

Felelős: Novák Ferenc polgármester

Operatív felelős: Torma László aljegyző

Dr. Szabados Gyula: Ez a döntés az önkormányzat működését nem érinti, ez a kialakult gyakorlat lapján működik, egy formai, jogi aktusi vita van.

1. **Elvi döntés önkormányzati tulajdonú építési telek háziorvos részére  
    történő biztosításáról** Előadó: Novák Ferenc polgármester  
    (Előterjesztés a jegyzőkönyvhöz mellékelve. )

Novák Ferenc: A praxisjog átvétele során a háziorvossal történt tárgyalásokon szóba került, hogy önkormányzat biztosíthatna a doktornő részére kedvezményesen vagy ingyenesen építési telket a településen. A vagyontörvény és az önkormányzati törvény rendelkezései alapján a háziorvos számára az ingyenes vagyonátadásra nincs lehetőség, hosszútávú kötelezettségvállalásért adhatja cserébe az önkormányzat a telket a doktornő részére. A részletek kidolgozását az ügyvédi iroda és a hivatal végezné.

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 71/2023. (IV.27.) számú határozata:**

Zalakaros Város Önkormányzat Képviselőtestülete hosszútávú kötelezettségvállalásért cserébe jelenleg önkormányzati tulajdonú építési telekhez kívánja juttatni a zalakarosi felnőtt- és gyermek (vegyes) háziorvosi körzet háziorvosát, a részletek kidolgozására felkéri a Csetneki Ügyvédi Irodát és a Zalakarosi Közös Önkormányzati Hivatalt.

Határidő: 2023. május 31.

Felelős: Novák Ferenc polgármester

Operatív felelős: Torma László aljegyző, Csetneki Ügyvédi Iroda

1. **Fő utca 6. szám alatti volt orvosi rendelő várótermi részére szóló  
    bérleti szerződés meghosszabbítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: Horváthné Szakács Tímeával 2022. május 16. napjától bérleti szerződés került megkötésre a Zalakaros, Fő u. 6/C. szám alatti ingatlanban található, volt orvosi rendelő várótermi része tárgyában, mely bérleti szerződés 2023. május 15. napján lejár, Horváthné Szakács Tímea a bérleti szerződés meghosszabbítását kéri. Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 72/2023. (IV.27.) számú határozata:**

Zalakaros Város Önkormányzat Képviselőtestülete

1. megismerte Horváthné Szakács Tímea kérelmét a Zalakaros, Fő u. 6/C. szám alatti ingatlanban található volt orvosi rendelő várótermi helyiség bérleti szerződésének hosszabbítása tárgyában.
2. A Zalakaros Fő u. 6/C. szám alatti helyiség piaci ára a 6/2023. (II.09.) számú határozat alapján nettó 2.000 Ft/m2, az önkormányzat tulajdonában lévő nem lakás céljára szolgáló helyiségek bérletéről szóló 15/2005.(VI.10.) számú rendelet 10. § (5) bekezdésben biztosított kedvezmény alkalmazása mellett.
3. felkéri a Zalakarosi Közös Önkormányzati Hivatalt a bérleti szerződés módosítás elkészítésére, egyúttal felhatalmazza a polgármestert annak aláírására.
4. A döntésről a kérelmezőt értesíteni kell.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői asszisztens

1. **Zalakaros Város Önkormányzat településrendezési eszközeinek**

**módosítása – Őzgida-Zalagyönge utcák által érintett tömb –   
 véleményezési eljárás lezárása** Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: A képviselő-testület tavaly döntött a településrendezési eszközök módosításáról, Varga Zoltán kérelme vonatkozásában. A rendezési terv módosítása elindult, az egyeztetés során 6 észrevétel érkezett. Mindegyik nyilatkozó államigazgatási szerv úgy vélekedett, hogy nem szükséges előzetes környezeti vizsgálat lefolytatása. Az előzetes környezeti értékelési fázist a képviselőtestület határozatával lezárta. A tervmódosítás folytatásra került az egyeztetési fázissal, mely szerint lakossági fórum került megtartásra. Az államigazgatási véleményezési eljárás lezárult, az állami főépítész tett észrevételt, mely észrevétel nem kerül elfogadásra, mivel a beépítésre szánt terület növekedése miatt (a megszűnő útszakasz) az előírt többlet terület 10 %-ának megfelelő új zöldterületet kell kialakítani, aminek kézenfekvő helye a módosított út sarkában lévő háromszög alakú terület (18 m2). Ennek a helyét az érintett ingatlan tulajdonosa biztosítja előzetes egyeztetés alapján. Ezen elhatározás az állami főépítésznek is jelezve lett. Ezzel a rendezési tervmódosítás egyeztetési szakasza lezárul és a képviselőtestület döntése alapján az állami főépítésztől a záróvélemény meg lehet kérni, mely alapján tudja a Képviselőtestület a rendezési tervmódosítást jóváhagyni. Elfogadásra javasolja az előterjesztés szerinti határozati javaslat elfogadását, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 73/2023. (IV.27.) számú határozata:**

Zalakaros Város Önkormányzat Képviselőtestülete döntése szerint:

1. a településrendezési eszközök (Őzgida–Zalagyöngye utcák által érintett tömb) véleményezési szakaszát lezárja;

2. az állami főépítész ZA/010/74-4/2023 iktatószámú levelének III. fejezetében a következő észrevételt adta:

*A feltáró út végén kijelölt zöldterület önmagában rendkívül kis területű, a lakótömb belsejében nehezen tudna valódi kondicionáló és közösségi szerepet betölteni, kérdéses, hogy egyáltalán megvalósítható lenne-e. A Magyarország és egyes kiemelt térségeinek területrendezési tervéről szóló 2018. évi CXXXIX. törvény (továbbiakban: Matrt.) 12. § (3) bekezdése szerint, ha a zöldterület kijelölése az új beépítésre szánt terület rendeltetése miatt az adott területen nem valósítható meg, akkor a zöldterületet a település arra alkalmas más területén kell kijelölni. A fentiek alapján javaslom, hogy a település más területén jelöljék ki a szükséges nagyságú zöldterületet egy már meglévő, nagyobb méretű zöldterülethez kapcsolódóan, annak bővítéseként.*

**Válasz:**

A Képviselőtestület az észrevételben javasolt zöldterület kialakítást a település egyéb területén nem fogadja el.  
A beépítésre szánt terület növekedése miatt szükséges többlet (új) zöldterület terület kialakítása a tervezett módosított út sarkában lévő háromszög alakú terület (18 m2) létrehozásával megoldható. Ennek a helyét az érintett ingatlan tulajdonosa biztosítja. Ezért nem tartja indokoltnak az észrevételben javasolt egyéb terület megfontolását

3. felhatalmazza a Polgármestert, hogy záróvéleményezési szakaszt (az E-térben) indítsa el.

Határidő: azonnal   
Felelős:               Novák Ferenc polgármester  
Operatív felelős: Klie Zoltán főépítész

1. **Zalakaros Város Önkormányzat településrendezési eszközeinek   
    módosítása – Pavilonsor, MenDan Hotel telekvásárlások,   
    szennyvíztelep rendezési tervmódosítás – tervezői ajánlatok elbírálása**  Előadó: Novák Ferenc polgármester  
    (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Czirákiné Pakulár Judit: A bizottsági ülésen is elmondta, hogy a pavilonsor közösségének vételi ajánlatával, az értékesítéssel nem ért egyet, így a rendezési tervmódosítással sem, a szennyvíztelepre vonatkozó javaslatot azonban támogatja.

Magyarné Kovács Judit: Nem ért egyet a MenDan Hotel telekvásárlás kapcsán.

Novák Ferenc: Mivel nem egységes a képviselőtestület álláspontja, a három módosítási területről külön szavaztat. Szavazásra teszi fel az előterjesztés szerinti határozati javaslatot a pavilonsor vonatkozásában.

Képviselőtestület 6 igen szavazattal, 1 ellenszavazattal és tartózkodás nélkül a javaslatot elfogadta.

Szavazásra teszi fel az előterjesztés szerinti határozati javaslatot a MenDan vonatkozásában.

Képviselőtestület 5 igen szavazattal, 2 ellenszavazattal és tartózkodás nélkül a javaslatot elfogadta.

Szavazásra teszi fel az előterjesztés szerinti határozati javaslatot a szennyvíztelep vonatkozásában.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Az elhangzott döntések figyelembevételével a képviselőtestület az alábbi határozatot hozta:

**Képviselőtestület 74/2023. (IV.27.) számú határozata:**

Zalakaros Város Önkormányzata Képviselőtestülete:

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Zalakaros város településrendezési eszközeinek módosítása a 20/2023.; 22/2023.; 23/2023. sz. határozatok alapján” tárgyú ajánlattételi eljárásban Fercsák Ágnes Erzsébet egyéni vállalkozó (8945 Bak, Rózsa u.33.), Káli Marianna ügyvezető (8931 Vöckönd, Jókai utca 10.) és az Agg Ferenc (1085 Bp., Üllői út 14. III. em. 5.) által benyújtott ajánlatokat érvényesnek nyilvánítja.   
2. Nyertes ajánlattevőként Káli Mariann (8931 Vöckönd, Jókai utca 10.) egyéni vállalkozót hirdeti ki 1.450.000, - Ft (mentes az áfa alól) ajánlati árral.  
3. A MenDan Hotel Kft. később érkezett telekvásárlási igénye miatti rendezési tervmódosítás többlet tervezési díját, 150.000, - Ft elfogadja és ezzel a munkarésszel kiegészíti Káli Marianna vállalkozó munkáját.  
4. Hozzájárul, hogy Novák Ferenc polgármester aláírja a rendezési tervmódosítással érintett költségviselőkkel (Pavilonsor közössége, MenDan Hotel Kft.) a településrendezési szerződést. A rendezési terv módosításával kapcsolatosan felmerülő költségek viselésének terhét a kérelmező feleknek kell vállalnia, melynek összegét a kérelmezők Zalakaros Város Önkormányzatának költségvetési számlájára legkésőbb a szerződés aláírásáig megfizet.  
5. vállalja a volt szennyvíztelep rendezési tervmódosítás költségét 350.000 Ft-ot (mentes az áfa alól), melynek fedezetét az önkormányzat 2023. évi költségvetésének általános tartaléka terhére biztosítja.

Határidő: azonnal  
Felelős: Novák Ferenc polgármester   
Operatív felelős: Klie Zoltán főépítész  
 Bányai Edit jegyzői asszisztens – településrendezési szerződések   
 elkészítése  
 Horváthné Juhász Barbara pénzügyi osztályvezető – tájékoztatásul a  
 költségvetés számára

1. **Villamos energia beszerzésre vonatkozó közbeszerzési eljárás   
    lebonyolítására, felelős akkreditált közbeszerzési szaktanácsadói  
    feladatok ellátására beérkezett ajánlatok elbírálása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti a Pénzügyi és Igazgatási Bizottság határozatát.

Novák Ferenc: A képviselőtestület 2023. március 31-i döntésének megfelelően ajánlattételi felhívás került kiküldésre közbeszerzési tanácsadó feladatok ellátása tárgyban, villamos energia beszerzésre vonatkozó közbeszerzési eljárás lebonyolítására. Az ajánlattételi határidő lejártáig 3 darab ajánlat érkezett, a nyertes ajánlattevőnek Verebélyi Miklós Imre egyéni vállalkozó. A bizottsági javaslattal egyetért. Szavazásra teszi fel az alábbi határozati javaslat elfogadását:

**I.**

Zalakaros Város Önkormányzat Képviselőtestülete

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által villamos energia beszerzésre vonatkozó közbeszerzési eljárás lebonyolítására, felelős akkreditált közbeszerzési szaktanácsadói feladatok ellátása tárgyú ajánlattételi eljárásban a Complexpert Kft (1117 Budapest, Baranyai utca 1.1.em. I.), a Dr. Fröhlich Klára (8800 Nagykanizsa, Ady u. 35/B.) és a Verebélyi Miklós Imre egyéni vállalkozó (8900 Zalaegerszeg, Petőfi Sándor utca 9. III. em. 1. ajtó) által benyújtott ajánlatokat érvényesnek nyilvánítja. Az eljárásban három ajánlattevő lett felkérve árajánlat adásra, és három ajánlat érkezett be
2. nyertes ajánlattevőnek Verebélyi Miklós Imre egyéni vállalkozót (8900 Zalaegerszeg, Petőfi Sándor utca 9. III. em. 1. ajtó) hirdeti ki 700.000, - Ft (AM) ajánlati árral.
3. a pénzügyi fedezetet a 2023. évi költségvetés általános tartaléka terhére biztosítja.
4. felhatalmazza a polgármestert a megbízási szerződés aláírására.

**II.**

Zalakaros Város Önkormányzat Képviselőtestülete a továbbiakban is elvárásként fogalmazza meg, hogy ajánlatkérés során lehetőség szerint minél több – legalább öt- potenciális ajánlattevő részére kerüljön megküldésre az ajánlatkérés.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 75/2023. (IV.27.) számú határozata:**

**I.**

Zalakaros Város Önkormányzat Képviselőtestülete

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által villamos energia beszerzésre vonatkozó közbeszerzési eljárás lebonyolítására, felelős akkreditált közbeszerzési szaktanácsadói feladatok ellátása tárgyú ajánlattételi eljárásban a Complexpert Kft (1117 Budapest, Baranyai utca 1.1.em. I.), a Dr. Fröhlich Klára (8800 Nagykanizsa, Ady u. 35/B.) és a Verebélyi Miklós Imre egyéni vállalkozó (8900 Zalaegerszeg, Petőfi Sándor utca 9. III. em. 1. ajtó) által benyújtott ajánlatokat érvényesnek nyilvánítja. Az eljárásban három ajánlattevő lett felkérve árajánlat adásra, és három ajánlat érkezett be
2. nyertes ajánlattevőnek Verebélyi Miklós Imre egyéni vállalkozót (8900 Zalaegerszeg, Petőfi Sándor utca 9. III. em. 1. ajtó) hirdeti ki 700.000, - Ft (AM) ajánlati árral.
3. a pénzügyi fedezetet a 2023. évi költségvetés általános tartaléka terhére biztosítja.
4. felhatalmazza a polgármestert a megbízási szerződés aláírására.

Határidő: azonnal

Felelős: Novák Ferenc polgármester

Operatív felelős: Illés Gabriella projektmenedzser  
 Horváthné Juhász Barbara pénzügyi osztályvezető – tájékoztatásul a   
 költségvetés számára

**II.**

Zalakaros Város Önkormányzat Képviselőtestülete a továbbiakban is elvárásként fogalmazza meg, hogy ajánlatkérés során lehetőség szerint minél több – legalább öt- potenciális ajánlattevő részére kerüljön megküldésre az ajánlatkérés.

Határidő: azonnal

Felelős: Novák Ferenc polgármester

Operatív felelős: az önkormányzati hivatal valamennyi ügyintézője

1. **A Zalakarosi Turisztikai Egyesületnek a Zalakarosi Turisztikai**

**Nonprofit Kft-ben meglévő 49%-os üzletrészének megvásárlására**

**irányuló üzletrész adás-vételi szerződés jóváhagyása, Zalakarosi**

**Turisztikai Nonprofit Kft. alapító okiratának módosítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve. )

Novák Ferenc: A képviselőtestület 59/2023. (III.31.) számú határozatában úgy döntött, a Zalakarosi Turisztikai Egyesület részére vételi ajánlatot tesz a Zalakarosi Turisztikai Nonprofit Kft-ben meglévő 49%-os üzletrészének megvásárlására. Az üzletrész megszerzéséhez szükséges 1.470.000 Ft-ot az önkormányzat 2023. évi költségvetésének általános tartaléka terhére biztosította.

A Zalakarosi Turisztikai Egyesület elnöke április 13-án jelezte, az egyesület közgyűlése elfogadta a vételi ajánlatot. A Csetneki Ügyvédi Iroda a szükséges dokumentumokat előkészítette. Szavazásra teszi fel az alábbi határozati javaslat elfogadását:  
1./ Zalakaros Város Önkormányzat Képviselőtestülete tekintettel arra, hogy a Zalakarosi Turisztikai Egyesület az 59/2023. (III.31.) számú határozatban foglalt vételi ajánlatot elfogadta, kijelenti, hogy az önkormányzat a Zalakarosi Turisztikai Nonprofit Korlátolt Felelősségű Társaság 49 % mértékű üzletrészét adásvétel jogcímén megszerzi a Zalakarosi Turisztikai Egyesülettől (nyilvántartási szám: 20-02-0002226, székhely: 8749 Zalakaros, Alma utca 1.) és jóváhagyja az üzletrész adásvételi szerződést. Az adásvétel következtében az önkormányzatüzletrésze 1.530.000 Ft-ról 3.000.000, - Ft-ra nő. Az átruházás eredményeként Zalakaros Város Önkormányzata tag törzsbetétje 3.000.000 Ft, és a törzstőkéhez viszonyítva az üzletrész mértéke 100 %.Az alapító az átruházás miatti tagváltozást a létesítő okirat 2. és 6. pontjában átvezetni rendeli.

Képviselőtestület 6 igen szavazattal, ellenszavazat nélkül és 1 tartózkodással a javaslatot elfogadta.

Szavazásra teszi fel az alábbi határozati javaslat elfogadását:

2./ Zalakaros Város Önkormányzat Képviselőtestülete elhatározza a társaság által folytatni kívánt tevékenységek kiegészítését az alábbiakkal: „A társaság tevékenységei közé tartozik a közterületi fizető parkolási rendszer üzemeltetése Zalakaroson.”, ezzel a Zalakarosi Turisztikai Nonprofit Korlátolt Felelősségű Társaság létesítő okiratának 3.1. pontját módosítani rendeli, valamint elhatározza az 52.21’08 Szárazföldi szállítást kiegészítő szolgáltatás tevékenységi kör felvételét az egyéb tevékenységi körök közé, ezzel a Zalakarosi Turisztikai Nonprofit Korlátolt Felelősségű Társaság létesítő okiratának 3.3. pontját módosítani rendeli és a korábbi társasági szerződés szövegét hatályon kívül helyezi és egyidejűleg elfogadja a társaság újraszövegezett, az 1./ és 2./ pontokban megjelölt módosításokkal egységes szerkezetbe foglalt alapító okiratát.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Szavazásra teszi fel az alábbi határozati javaslat elfogadását:

3./ Zalakaros Város Önkormányzat Képviselőtestülete felhatalmazza a polgármestert az üzletrész vásárlással kapcsolatos teendők, eljárások megtételére és a szükséges dokumentumok aláírására.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Szavazásra teszi fel az alábbi határozati javaslat elfogadását:

4./ Zalakaros Város Önkormányzat Képviselőtestülete felhatalmazza az alpolgármestert a társaság alapító okiratával kapcsolatos teendők, eljárások megtételére és a szükséges dokumentumok aláírására.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Az elhangzott döntések figyelembevételével a képviselőtestület az alábbi határozatot hozta:

**Képviselőtestület 76/2023. (IV.27.) számú határozata:**

1./ Zalakaros Város Önkormányzat Képviselőtestülete tekintettel arra, hogy a Zalakarosi Turisztikai Egyesület az 59/2023. (III.31.) számú határozatban foglalt vételi ajánlatot elfogadta, kijelenti, hogy az önkormányzat a Zalakarosi Turisztikai Nonprofit Korlátolt Felelősségű Társaság 49 % mértékű üzletrészét adásvétel jogcímén megszerzi a Zalakarosi Turisztikai Egyesülettől (nyilvántartási szám: 20-02-0002226, székhely: 8749 Zalakaros, Alma utca 1.) és jóváhagyja az üzletrész adásvételi szerződést. Az adásvétel következtében az önkormányzatüzletrésze 1.530.000 Ft-ról 3.000.000, - Ft-ra nő. Az átruházás eredményeként Zalakaros Város Önkormányzata tag törzsbetétje 3.000.000 Ft, és a törzstőkéhez viszonyítva az üzletrész mértéke 100 %.Az alapító az átruházás miatti tagváltozást a létesítő okirat 2. és 6. pontjában átvezetni rendeli.

2./ Zalakaros Város Önkormányzat Képviselőtestülete elhatározza a társaság által folytatni kívánt tevékenységek kiegészítését az alábbiakkal: „A társaság tevékenységei közé tartozik a közterületi fizető parkolási rendszer üzemeltetése Zalakaroson.”, ezzel a Zalakarosi Turisztikai Nonprofit Korlátolt Felelősségű Társaság létesítő okiratának 3.1. pontját módosítani rendeli, valamint elhatározza az 52.21’08 Szárazföldi szállítást kiegészítő szolgáltatás tevékenységi kör felvételét az egyéb tevékenységi körök közé, ezzel a Zalakarosi Turisztikai Nonprofit Korlátolt Felelősségű Társaság létesítő okiratának 3.3. pontját módosítani rendeli és a korábbi társasági szerződés szövegét hatályon kívül helyezi és egyidejűleg elfogadja a társaság újraszövegezett, az 1./ és 2./ pontokban megjelölt módosításokkal egységes szerkezetbe foglalt alapító okiratát.  
3./ Zalakaros Város Önkormányzat Képviselőtestülete felhatalmazza a polgármestert az üzletrész vásárlással kapcsolatos teendők, eljárások megtételére és a szükséges dokumentumok aláírására.  
4./ Zalakaros Város Önkormányzat Képviselőtestülete felhatalmazza az alpolgármestert a társaság alapító okiratával kapcsolatos teendők, eljárások megtételére és a szükséges dokumentumok aláírására.

Határidő: azonnal  
Felelős: Novák Ferenc polgármester  
 Czimondor Nándor alpolgármester  
Operatív felelős: Torma László aljegyző  
 Csetneki Ügyvédi Iroda  
 Ódor László Lajos Zalakarosi Turisztikai Nonprofit Kft. ügyvezetője

1. **Parkoló telítettség mérés vizsgálatára beérkezett ajánlatok elbírálása**

Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Novák Ferenc: A képviselőtestület 59/2023. (III.31.) számú határozatával döntött a város területét érintően a fizető parkolás bevezetéséről. Érkeztek árajánlatok, itt nemcsak a telítettség mérés vizsgálatra, hanem a forgalmi rend kialakítására irányuló tervezés is lesz, tehát át kell gondolni a forgalmi rendet.

Vlasicsné Dörgönye Márta: A 17. számú napirend tárgyalásakor hozott képviselőtestületi döntés alapján ennél a napirendnél tartózkodni fog, amely a legalább öt ajánlattevő részére megküldésre kerülő ajánlatkérésre vonatkozik.

Czirákiné Pakulár Judit: Ugyanezt szeretné elmondani, támogatja és kéri a képviselőket, hogy így járjanak el, tehát e napirend esetében is újra kiírná az ajánlattételi felhívást, itt is ezt alkalmazná.

Novák Ferenc: Ez módosító javaslat, tehát kerüljön újra meghirdetésre.

Czirákiné Pakulár Judit: Miért csak 3 ajánlat lett kérve? Az ügyintéző helytelenül járt el. Nem érzi a versenyt, itt milliós tételek vannak.

Fehér Zsolt Tiborné: A beszerzési szabályzat szerint járt el, de hallja a képviselőtestület kérését.

Czimondor Nándor: Ez érinti a továbbiakat, a közbeszerzés folyamatát?

Vlasicsné Dörgönye Márta: Igen.

Novák Ferenc: Egy mérés kell az induláshoz, ha új eljárás lesz, akkor késik az egész.

Stégli János: Mikortól akarjuk a fizetőparkolást? Mert, ha már nyáron, akkor minél előbb kellene, mert ebből az önkormányzat bevételt akar.

Novák Ferenc: Stégli János azt mondja, hogy fogadják el a határozati javaslatot, a beszerzési szabályzatot módosítani kell 5 ajánlat beszerzése vonatkozásában.

Vlasicsné Dörgönye Márta: Elindult a közbeszerzési eljárás?

Czimondor Nándor: Igen, elindult.

Magyarné Kovács Judit: A közbeszerző kiválasztásra került-e?

Czimondor Nándor: Igen.

Magyarné Kovács Judit: Hány ajánlat volt?

Czimondor Nándor: Nem tudja.

Novák Ferenc: Szavazásra teszi fel az alábbi határozati javaslat elfogadását:

A parkoló telítettség mérés vizsgálatára kiírt beszerzési eljárást a képviselőtestület nyilvánítsa eredménytelennek, új kiírás legyen, ahol legalább 5 lehetséges ajánlattevő kerüljön felkérésre.

Képviselőtestület 2 igen szavazattal, 2 ellenszavazattal és 2 tartózkodással a javaslatot nem fogadta el.

Stégli János: Ő eredményesnek szeretné az eljárást, az eredeti határozati javaslatot fogadja el.

Novák Ferenc: Stégli János nemmel szavaz.

Tehát a képviselőtestület 2 igen szavazattal, 3 ellenszavazattal és 2 tartózkodással a javaslatot nem fogadta el.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 5 igen szavazattal, ellenszavazat nélkül és 2 tartózkodással az alábbi határozatot fogadta el:

**Képviselőtestület 77/2023. (IV.27.) számú határozata:**

Zalakaros Város Önkormányzat Képviselőtestülete

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a fizető parkolás bevezetése kapcsán a tervezési tárgyú ajánlattételi eljárásban Sólyomvári György (8831 Nagykanizsa, Gárdonyi utca), Huszár József egyéni vállalkozó (8900 Zalaegerszeg, Erkel Ferenc utca 6. fszt. 1.) és a Via Ruris Mérnöki Kft. (8800 Nagykanizsa, Városkapu körút 3. A lház. fsz. 1.) által benyújtott ajánlatokat érvényesnek nyilvánítja.
2. nyertes ajánlattevőnek a Via Ruris Mérnöki Kft. (8800 Nagykanizsa, Városkapu körút 3. A lház. fsz. 1.) hirdeti ki, nettó 1.450.000 Ft +27% Áfa 391.500 Ft azaz, bruttó 1.841.500, - Ft ajánlati árral.
3. a pénzügyi fedezetet az önkormányzat 2023. évi költségvetésének általános tartaléka terhére biztosítja.
4. felhatalmazza a polgármestert a megbízási szerződés aláírására.

Határidő: azonnal

Felelős: Novák Ferenc polgármester

Operatív felelős: Fehér Zsolt Tiborné városfejlesztési osztályvezető  
 Horváthné Juhász Barbara pénzügyi osztályvezető – tájékoztatásul a   
 költségvetés számára

**21/1. Szlovénia-Magyarország Interreg Program 2021-2027** Előadó: Novák Ferenc polgármester

(Előterjesztés a jegyzőkönyvhöz mellékelve.)

Novák Ferenc: Az Európai Bizottság 2022. november 14-én elfogadta a 2021-2027-es időszakra vonatkozó Szlovénia-Magyarország Interreg-Programot. A Szlovénia-Magyarország Interreg program az Európai Unió finanszírozási programja, amely a határokon átnyúló együttműködést támogatja, Magyarországon Vas és Zala megye pályázhat.  
2023. 04. 11-én a Balatoni Integrációs Közhasznú Nonprofit Kft. e-mailben jelezte Zalakaros Város Önkormányzata felé, hogy Radenci településről érkezett hozzájuk egy megkeresés, hogy szeretnének pályázni. A program támogatások 100 %-os. Javasolja elfogadásra az előterjesztés szerinti határozati javaslat elfogadását, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 78/2023. (IV.27.) számú határozata:**

Zalakaros Város Önkormányzat Képviselőtestülete

1. Egyetért a 2021-2027-es időszakra vonatkozó Szlovénia-Magyarország Interreg-program keretében együttműködések kialakításával és közös pályázatok benyújtásával az egyes prioritásokban meghatározottak szerint.
2. Felkéri a polgármestert, hogy a partnerséghez kapcsolódó együttműködések létrehozásában működjön közre.
3. Felkéri a polgármestert, hogy a partnerség keretében gondoskodjon a pályázatok határidőre történő benyújtásáról.

Határidő: folyamatos

Felelős: Novák Ferenc polgármester

Operatív felelős: Illés Gabriella projektmenedzser

Vlasicsné Dörgönye Márta: Kéri a polgármester urat, hogy ha másként nem, akkor a polgármesteri beszámolóban adjon tájékoztatást a napirend kapcsán.

**21/2. Mobil WC elhelyezése a Zalakaros, Liget u. 28/B. szám alatti   
 Sportudvarban** Előadó: Novák Ferenc polgármester

(Előterjesztés a jegyzőkönyvhöz mellékelve.)

Novák Ferenc: Az önkormányzat 2020. évben vásárolt egy mobil telepítésű illemhelyet, melynek elhelyezésére forráshiány miatt eddig nem került sor. A képviselőtestület 2022. évi határozata alapján, amennyiben van pénzügyi fedezet az illemhelyet a Sportudvar területén kerül elhelyezésre. A közműcsatlakozások kiépítése érdekében árajánlat lett kérve Délzalai Vízmű Zrt.-től, ehhez még egyéb költségek is hozzájárulnak.

Kötő Attila: Ideje lenne oda helyezni ezt az illemhelyet, de javasolja, hogy a határozati javaslat 4. pontja kerüljön módosításra arra vonatkozóan, hogy legalább 5 darab árajánlat legyen megkérve.

Stégli János: Ezt a mosdót eredetileg nem ide terveztük, hanem a parkerdőben a buszfordulóhoz, ez stabil wc. Ott sétálnak az emberek, rendezvények vannak. A sportudvart az emberek messziről elkerülik, oda kellene tenni az iskolához? A tornateremben van wc, kinn elég lenne egy toitoi. A nagy értékű mobil wct-t oda kellene helyezni a parkerdőhöz.

Novák Ferenc: Ő ott lakik a sportudvar mellett. Óriási az igény arra, hogy ez a probléma megoldódjon.

Stégli János: Továbbra is arra kéri a képviselőtestületi tagokat, hogy ezt gondolják át. Sokat látogatott hely a kilátó.

Novák Ferenc: Ezt a vitát lefolytattuk, a költségvetési források miatt ezt így lehetne megtenni. Kéri az előterjesztés szerinti határozati javaslat elfogadását. Várhatóan bő 1 hónap múlva lesz pénz a műfüves pálya felújítására. Ott van még a műanyag borítású pálya minősége.

Stégli János: Ez a nagyértékű wc ne ott legyen, a parkerdőben nagyobb szükség lenne rá.

Vlasicsné Dörgönye Márta: Az előterjesztésben számszaki problémát lát.

Torma László: A képviselőtestületi ülés elé kerülő előterjesztés 2 változatban készült. Az 1. változatot ki kellett egészíteni, mert bizonyos költségeket nem tartalmazott. A pénzügyi osztályvezető a héten távol van, csak az 1. változatot tudtuk vele egyeztetni. A 2. változat többletköltségére az általános tartalék lett megjelölve, de ezt még pontosítani kell osztályvezető asszonnyal. De igaza van képviselő asszonynak, a végösszeg az jó, de a beltartalmát pontosítani kell.

Novák Ferenc: Az aljegyző úr által elmondottak figyelembevételével szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete

1. támogatja a mobil WC Zalakaros, Liget u. 28/B. szám alatti 773/2 hrsz-ú Sportudvar területén történő elhelyezését, ezért az ingatlan vízbekötése, illetve szennyvízhálózatra történő csatlakozása érdekében elfogadja a Délzalai Víz- és Csatornamű Zrt. vízbekötésre vonatkozó 689.583, - Ft + ÁFA, és a szennyvízbekötésre adott 725.866, - Ft + ÁFA összegű ajánlatait.
2. a tervezett beruházás mindösszesen bruttó 2.940.620,- Ft összegű költségéből a szennyvízbekötés bruttó 921.850,- Ft összegű költségét a szennyvízhálózat használati díja terhére kompenzáció keretében biztosítja, míg a vízbekötés bruttó 875.770,- Ft összegű, a telken belüli közművesítés bruttó 635.000,- Ft összegű és az egyéb kiadások bruttó 508.000,- Ft költségéből – összesen bruttó 2.018.770 Ft – 1.000.000 Ft-ot Zalakaros Város Önkormányzat 2023. évi költségvetésében e célra tervezett összeg terhére, a fennmaradó bruttó 1.018.770 Ft-ot a 2023. évi költségvetés általános tartaléka terhére biztosítja.
3. az ingatlan vízellátása, illetve szennyvízhálózatra történő csatlakozása érdekében a Délzalai Víz- és Csatornamű Zrt.-vel kötendő vállalkozási szerződések aláírására felhatalmazza a polgármestert.
4. felkéri a Hivatalt, hogy a bekötések kiépítése után a mobil WC hálózatra történő csatlakozása érdekében kérjen legalább 5 db árajánlatot.
5. felhatalmazza a polgármestert a legkedvezőbb árajánlatot adó vállalkozóval kötendő szerződés aláírására.

Képviselőtestület 6 igen szavazattal, 1 ellenszavazattal és tartózkodás nélkül az alábbi határozatot fogadta el:

**Képviselőtestület 79/2023. (IV.27.) számú határozata:**

Zalakaros Város Önkormányzat Képviselőtestülete

1. támogatja a mobil WC Zalakaros, Liget u. 28/B. szám alatti 773/2 hrsz-ú Sportudvar területén történő elhelyezését, ezért az ingatlan vízbekötése, illetve szennyvízhálózatra történő csatlakozása érdekében elfogadja a Délzalai Víz- és Csatornamű Zrt. vízbekötésre vonatkozó 689.583, - Ft + ÁFA, és a szennyvízbekötésre adott 725.866, - Ft + ÁFA összegű ajánlatait.
2. a tervezett beruházás mindösszesen bruttó 2.940.620,- Ft összegű költségéből a szennyvízbekötés bruttó 921.850,- Ft összegű költségét a szennyvízhálózat használati díja terhére kompenzáció keretében biztosítja, míg a vízbekötés bruttó 875.770,- Ft összegű, a telken belüli közművesítés bruttó 635.000,- Ft összegű és az egyéb kiadások bruttó 508.000,- Ft költségéből – összesen bruttó 2.018.770 Ft – 1.000.000 Ft-ot Zalakaros Város Önkormányzat 2023. évi költségvetésében e célra tervezett összeg terhére, a fennmaradó bruttó 1.018.770 Ft-ot a 2023. évi költségvetés általános tartaléka terhére biztosítja.
3. az ingatlan vízellátása, illetve szennyvízhálózatra történő csatlakozása érdekében a Délzalai Víz- és Csatornamű Zrt.-vel kötendő vállalkozási szerződések aláírására felhatalmazza a polgármestert.
4. felkéri a Hivatalt, hogy a bekötések kiépítése után a mobil WC hálózatra történő csatlakozása érdekében kérjen legalább 5 db árajánlatot.
5. felhatalmazza a polgármestert a legkedvezőbb árajánlatot adó vállalkozóval kötendő szerződés aláírására.

Határidő: 2023. május 15. (VÍZMŰ szerződések kötése)

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens   
 Horváthné Juhász Barbara pénzügyi osztályvezető – tájékoztatásul a   
 költségvetés számára

Czirákiné Pakulár Judit: Alapvetően egyetért Stégli János képviselővel, a parkerdőbe is jó lenne egy kulturált megoldás, de itt is meg kellene oldani a problémát.

Stégli János: A sportudvarba toitoi wc is elég lenne, a Kilátó Borozóba mennek illemhelyre az emberek, a tulajdonos nem veszi ezt jónéven.

**Közérdekű bejelentések, interpellációk:**

Novák Ferenc: Köszöni az aktív részvételt. Kéri a lakosságot, hogy figyeljék a programajánlatokat. Lesz SPAR Zalakaroson, a következő év tavasza az átadás ideje, a dolgok haladnak a maguk útján.

Magyarné Kovács Judit: Tájékoztatja a képviselőtestületet, hogy eggyel kevesebb civil szervezete van Zalakarosnak, a Zalakarosi Ifjak Köre megszűnt. Kérdése, hogy a költségvetési egyensúly vizsgálatára létrehozott bizottság milyen tevékenységet végzett eddig és kérdezné a városfejlesztési osztályvezető asszonytól, hogy hol tart a közvilágításnál a tervezés és mikor kerül a képviselőtestület elé?

Novák Ferenc: A Gránit Sportegyesület is megszűnt, de a zalakarosi Futrinkák is megalakultak és több szervezet is Zalakarosra tette át székhelyét. A bizottsággal kapcsolatban elmondja, hogy ma délután 2 órára lett összehívva a munkacsoport könyvvizsgáló asszony részvételével. Aki úgy gondolja, képviselő asszony vagy bármelyik képviselő részt vehet a megbeszélésen. A munkacsoport tagjai: könyvvizsgáló asszony, pénzügyi osztályvezető asszony, aljegyző úr, Ódor László Lajos úr, Sinkovics Norbert úr és személye. Külsős szakértő bevonásán is gondolkodott, de az pénzbe kerülne.

Torma László: A tervezővel a szerződés már aláírásra került, de előtte is történt már egyeztetés, így tudjuk, hány lámpatest cseréjére biztosít lehetőséget a képviselőtestület által elkülönített összeg. 30 napon belül a tervezőnek olyan anyagot kell leraknia, ami alkalmas arra, hogy a kivitelezők számára az ajánlattételi felhívást kiküldhessük.

Novák Ferenc: Tájékoztatja a lakosságot, hogy 2023. július 14-én lesz a városnapi ünnepség, melyre mindenkit tisztelettel várnak, jó munkát, jó pihenést kíván. Mivel a nyílt ülésen további tárgyalandó napirend nem volt, megköszöni a részvételt és az ülést 09,54 órakor bezárja és bejelenti, hogy a képviselőtestület technikai szünet után 10,08 órától zárt ülés keretében folytatja tovább munkáját.

Kmft.

Novák Ferenc  Torma László

Polgármester Aljegyző

Magyarné Kovács Judit Vlasicsné Dörgönye Márta

Jkv. hitelesítő Jkv. hitelesítő